સૌએ પોતપોતાનાં બાળકનું ધ્યાન રાખવું જોઈએ, પણ ક્યારેક નથી પણ રાખતા. ફુગ્ગાનાઝૂમખામાંથી એક નાનકડો ફુગ્ગો છુટ્ટો પડીને આકાશમાં ચડીને ક્યાંક અદ્રશ્ય થઈ જાય પછી ફરી કદી પાછો હાથમાં નથી આવતો એવું થાય છે. બાકીના ફુગ્ગાની જિંદગીનો દોર તો ટટ્ટાર રહે છે. પણ પેલા છૂટા પડી ગયેલા ફુગ્ગાનું શું ? બાળકનું પણ એવું થાય. છૂટા પડી ગયેલા બાળકને આ અફાટ માનસાગરમાં ફરી ખોળી આપીને એનાં મા-બાપને કોણ શોધી આપે ? શા માટે શોધી આપે ? એવી કોઈ જરૂર નથી. સૌએ પોતપોતાનાં સંતાનોનું ધ્યાન રાખવું જોઈએ.